ΓΡΑΠΤΗ ΕΡΩΤΗΣΗ E-3830/98

υποβολή: Paul Rübig (PPE) προς την Επιτροπή

(22 Δεκεμβρίου 1998)

Θέμα: Επιπτώσεις των διεθνών οικονομικών αναταραχών στην ευρωπαϊκή αγορά χάλυβα - τομέας δικαίου παγκόσμιου εμπορίου

Η διεθνής συγκυρία στον τομέα του χάλυβα βρίσκεται προ νέων προκλήσεων: τρεις μεγάλες περιοχές της υφηλίου - Ρωσία, Νοτιοανατολική Ασία και Λατινική Αμερική - αντιμετωπίζουν οικονομικές δυσκολίες. Αυτό το γεγονός έχει δύο συνέπειες: η μετατόπιση παραδοσιακών εμπορικών ρευμάτων οδήγησε σε μαζική αύξηση των εισαγωγών στην Ευρώπη, η οποία το 1998 ανήλθε σε 520 % για τις εισαγωγές από την Ασία και 109 % για αυτές από τις ΗΠΑ. Αφετέρου οδηγεί η συγκέντρωση των αγορών διάθεσης σε μία μείωση των ευρωπαϊκών εξαγωγών, που ενισχύθηκε περαιτέρω από περιφερειακές προστατευτικές τάσεις. Οι ευρωπαίοι παραγωγοί χάλυβα αντιμετωπίζουν μέχρι σήμερα επιτυχώς αυτή την εξέλιξη. Αυτό που χρειάζεται τώρα ο εν λόγω τομέας είναι ρυθμιστικά μέτρα για το μέλλον.

Ποια μέτρα είναι απαραίτητα σύμφωνα με την Επιτροπή ώστε να εξασφαλισθούν σε παγκόσμιο επίπεδο θεμιτές συνθήκες ανταγωνισμού; Ιδιαίτερα θα επιθυμούσα η Επιτροπή να αναφέρει όλες τις τρέχουσες και τις υπό προετοιμασία ευρισκόμενες διαδικασίες κατά του ντάμπινγκ και των επιδοτήσεων.

Απάντηση του Sir Leon Brittan εξ ονόματος της Επιτροπής

(19 Ιανουαρίου 1999)

Η Επιτροπή αναγνωρίζει ότι ο τομέας του χάλυβα στην Κοινότητα γνώρισε ένα εξαιρετικά μεγάλο κύμα εισαγωγών καθώς και πτώση των εξαγωγών λόγω της κρίσης που άρχισε στην Νοτιοανατολική Ασία το περασμένο έτος. Υπό τις συνθήκες αυτές, επιβάλλεται να ενεργήσουν υπεύθυνα όλες οι πλευρές, δηλ. οι χώρες που εξάγουν χάλυβα να εξασφαλίσουν χρηστές εμπορικές πρακτικές και οι χώρες που εισάγουν χάλυβα να αποφύγουν τις δυσανάλογες ή βεβιασμένες αντιδράσεις στις πιέσεις των αγορών τους.

Σύμφωνα με την υπουργική διακύρηξη του Παγκόσμιου Οργανισμού Εμπορίου (ΠΟΕ) το Μάϊο του 1998 η Επιροπή έχει πλήρως δεσμευθεί να διατηρήσει τα τρέχοντα επίπεδα πρόσβασης στην αγορά ενώ θα εξακολουθήσει να οδεύει περαιτέρω προς τη φιλευθεροποίηση. Η Επιτροπή θεωρεί ότι η επέκταση του εμπορίου μέσα σε ένα σύστημα βασισμένο σε κανόνες θα βοηθήσει τις οικονομίες να ανακάμψουν από τις τρέχουσες οικονομικές δυσκολίες. Στο πλαίσιο αυτό, τα όργανα αμύνης του εμπορίου επιβάλλονται για τη θεραπεία ειδικών καταστάσεων, όπως προβλέπεται από τους κανόνες του ΠΟΕ.

Η Επιτροπή έλαβε μια διαμαρτυρία για αντιντάμπινγκ και μια διαμαρτυρία για αντεπιδότηση από την Eurofer για τις εισαγωγές από επιχειρήσεις χάλυβα ρόλων θερμής έλασης από έξι και τρεις χώρες αντίστοιχα. Όπως απαιτείται από το βασικό κανονισμό αντιντάμπινγκ (ΕΚ) 384/96 της 22ας Δεκεμβρίου 1995(1), η Επιτροπή εξέτασε τις διαμαρτυρίες για να εξασφαλίσει ότι πληρούν τις απαιτήσεις σχετικά με την παροχή μιας εκ πρώτης όψεως απόδειξης σύμφωνα με τη βασική νομοθεσία αντιντάπινγκ και αντεπιδοτήσεων, που και οι δυο ταυτίζονται πλήρως με τις συμφωνίες του ΠΟΕ στον τομέα αυτό. Μετά από διαβουλεύσεις με τα κράτη μέλη, η Επιτροπή αποφάσισε στις 6 Ιανουαρίου ότι η εκ πρώτης όψεως περίπτωση της ευρωπαϊκής βιομηχανίας υπήρξε αρκετά ισχυρή για να εξασφαλίσει την εκκίνηση μιας πλήρους έρευνας.

Τα παρακάτω αποτελούν τον κατάλογο των τρεχουσών ερευνών αντιντάμπινγκ (ΑΝ) και αντεπιδοτήσεων (ΑΕ) σχετικά με τα προϊόντα χάλυβα:

>ΘΕΣΗ ΠΙΝΑΚΑ>

(1) ΕΕ L 56 της 6.3.1996.